

PROJEKTS uz 27.12.2023.

vēlamais datums izskatīšanai Izglītības, kultūras, sporta un sociālā komitejā 03.01.2024.

domē: 25.01.2024.

sagatavotājs, ziņotājs: Annija Dukāte

LĒMUMS

Ādažos, Ādažu novadā

2024. gada 25. janvārī **Nr.**«DOKREGNUMURS»

**Par iniciatīvu projektu “Veselības vingrošana senioriem virs 65 gadu vecuma”**

Ādažu novada pašvaldība izskatīja biedrības “Ādažu novada pensionāru biedrības” (reģ. Nr. 4000818085, juridiskā adrese: Pirmā iela 11, Ādaži, Ādažu novads, LV-2164 (turpmāk - Iesniedzējs)) 2023. gada 6. decembra un 23. decembra iesniegumus (reģ. Nr. ĀNP/1-11-1/23/6576 un reģ. Nr. ĀNP/1-11-1/23/6942) iniciatīvu projektam “Veselības vingrošana senioriem virs 65 gadu vecuma” (turpmāk – Projekts) finansējuma saņemšanai saskaņā ar pašvaldības 2023. gada 24. maija nolikumu Nr. 11 “Iniciatīvas projektu finansēšanas kārtība Ādažu novada pašvaldībā” (turpmāk – Nolikums).

Projekta mērķis ir veselības saglabāšana un uzlabošana Ādažu pilsētas un pagasta nestrādājošiem senioriem vecumā virs 65 gadiem, Gaujas ielā 16, Ādažos. Projekts norisināsies no 2024. gada februārim līdz decembrim, un tā ietvaros plānotas 40 veselības vingrošanas nodarbības, katra 1 stundas garumā. Katra nodarbība paredzēta 10-15 dalībniekiem.

Projekta kopējais finansējums ir 2168 *euro* (t.sk. pašvaldības finansējums 2000 *euro* un rīkotāja finansējums 168 *euro*). Projekta tāme ietver šādus izdevumus:

|  |  |  |  |  |  |  |
| --- | --- | --- | --- | --- | --- | --- |
| Nr. | Izmaksu nosaukums | Vienību skaits | Vienas vienības cena (*euro*) | Izmaksas (*euro*) | Pašu un cits finans. (*euro*)\* | Domes finans. (*euro*) |
| 1. | Atlīdzība speciālistam, VID reģistrētam saimnieciskās darbības veicējam. | 40 | 50,00 | 2000 | 0 | 2000 |
| 2. | Veselības vingrošanai nepieciešamā inventāra iegāde (hanteles, koka nūjas, pretestības gumijas) | 12 kompl. | 14 | 168 | 168 | 0 |
| **KOPĀ (t.sk., nodokļi):** | | | | **2168** | **168** | **2000** |

Centrālās pārvaldes Attīstības un projektu nodaļa veica Projekta atbilstības izvērtēšanu domes noteiktajā kārtībā, un secināja, ka Projekts ir ieguvis 24 punktus (no 26), kā arī, ka tā norises un izdevumi atbilst Projekta mērķim.

Projekts atbilst Ādažu novada Attīstības programmai (2021.-2027.) vidējā termiņa prioritātei “VTP12 Iedzīvotāju dzīves stabilitāte un drošība” (uzdevums “U12.1.2. Veicināt NVO un citu iestāžu darbību veselīga dzīvesveida un ģimenes vērtību popularizēšanā un pašvaldības politikas veidošanā bērnu un ģimenes jomā”).

Pamatojoties uz Pašvaldību likuma 5. panta pirmo daļu, Nolikuma 67. punktu, kā arī Izglītības, kultūras, sporta un sociālās komitejas 03.01.2024. atzinumu, Ādažu novada pašvaldības dome

**NOLEMJ:**

1. Atbalstīt biedrības “Ādažu novada pensionāru biedrība” iniciatīvas projektu “Veselības vingrošana senioriem virs 65 gadu vecuma” un piešķirt tam pašvaldības līdzfinansējumu 2000,00 *euro* (divi tūkstoši *euro* 00 centi).
2. Centrālās pārvaldes Juridiskajai un iepirkumu nodaļai 5 (piecu) darbdienu laikā pēc šī lēmuma pieņemšanas sagatavot līguma projektu 1. punkta izpildei, nosakot pienākumu biedrībai “Ādažu novada pensionāru biedrība” ne vēlāk, kā viena mēneša laikā no Projekta pabeigšanas dienas iesniegt pašvaldībai atskaiti par līdzfinansējuma izlietošanu.
3. Pašvaldības izpilddirektoram parakstīt 2. punktā noteikto līgumu.
4. Centrālās pārvaldes Attīstības un projektu nodaļai veikt lēmuma izpildes kontroli.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Izsniegt norakstus:

Iesniedzējai – 1 eks.

JIN, GRN,FIN, APN - @

Dukāte, 29165290